આ આસનને કરવા માટે બન્ને પગને લાંબા કરીને ચટાઈ પર બેસી જાઓ. ડાબા પગને ઘુંટણમાંથીવાળીને ગુદા દ્વારની નીચે જમાવો. પગના તળીયાને જમણી જાંઘની સાથે જોડી દો. હવે જમણા પગને ઘુંટણમાંથીવાળીને ઉભો કરો અને ડાબા પગની જાંઘ સુધી ઉપર લઈ જતા જાંઘની પાછળ જમીન પર રાખી દો. હવે ડાબા હાથને જમણા પગના ઘુંટણથી પર કરવા અર્થાત ઘુંટણની બાજુમાં દબાવતા ડાબા હાથથી જમણાં પગનો અંગૂઠો પકડો. માથાને જમણી બાજુ ફેરવો જેમાં જમણાં પગના ઘુંટણની ઉપર ડાબા ખભાનો દબાવ યોગ્ય રીતે પડે. હવે જમણાં હાથને પીઠની પાછળથી ફેરવીને ડાબા પગની જાંઘનો નીચેનો ભાગ પકડો. માથાને ડાબી બાજુ એટલું ફેરવો કે દાઢી અને જમણો ખભો એક સીધી રેખામાં આવી જાય. છાતી એકદમ ખેંચાયેલી હોવી જોઈએ. ૩૦ સેકન્ડ સુધી આ પોઝિશનમાં રહ્યા પછી રિલેક્સ થઈ જાઓ.